74 



er vor eneste virkelige Ferskvands-Decapod; thi Fersk- 

 vandsrejen kan jo ogsaa leve i Brak- og Saltvand. 



Krebsen har mange Fjender; særlig efterstræbes den 

 af Odderen. 1 Indvoldene kan findes Kradsere {Echinorhyn- 

 chus, en Snylteorm) og paa Gællerne og Halefødderne 

 Snylteiglen Branchiobdella astaci. En smitsom Sygdom, 

 Krebsepesten, som skyldes forskellige Bakterier og en 

 Snyltesvamp, Mycosis astacina, har særlig i Sverige i de 

 senere Aar anrettet stor Skade. 



Statistiske Oplysninger om den aarlige Værdi af Krebse- 

 fangsten hos os findes ikke; den overstiger næppe et Par 

 Tusind Kr. 



3. Anomura (Anomurerne). 



(Anomala). 

 Krebse- eller krabbelignende Dyr med Klosakse 

 paa 1. og undertiden tillige paa 2. Par Ben, men 

 aldrig paa 3. Par. Klosaksene paa 1. Par Ben altid 

 meget store. Kun hos Thalassinerne er 5. Par Ben 

 lige saa store som de andre Ben; hos de andre er 

 5. Par Ben smaa og skjult under Skjoldet, og hos 

 Eremitkrebsene er ogsaa 4. Par Ben lille og Halen 

 en blød, uleddet Sæk. 



Oversigt over Grupperne. 



5. Par Ben ikke mindre end de andre. Th alas sinid ea. 

 5. Par Ben er mindre end de andre. Anomura véra. 



1. Gruppe. Thalassinidea (Thalassiner). 



Krebselignende, ofte tyndhudede Dyr, som Regel 

 med Klosakse paa 2. Par Ben, men aldrig paa 3. Par. 

 Halen bredere paa Midten end fortil. Alle Eksem- 

 plarer har begge Køns Kønsaabninger, saa at det 

 er sandsynligt, at de er tvekønnede; dette er dog 

 med Sikkerhed kun fastslaaet for den danske Art 

 Calocaris Macandreæ. 



Dyrene lever gravende i Bunden og er i det hele 

 meget daarlig kendte. 



